# Seurakuntaneuvoston kokous 9/2015

Kokousaika: maanantai 2.11.2015 klo 17.30 - 20.30

Paikka: Hakavuoren kirkon seurakuntasali

Osanottajat: Heltelä Marja puheenjohtaja

Alanko Pauliina jäsen

Halmetoja Leea jäsen

Kiilunen Aapo jäsen

Lanamäki Antti jäsen

Leskinen Heikki jäsen

Liimatainen Anita jäsen

Mathlin Teijo jäsen

Matsinen Tytti jäsen

Mithiku Hanna jäsen

Nuorteva Liisa jäsen

Rantakari Ilari jäsen, este

Suolanen Samuli jäsen

Sääksi Tuula jäsen, este

Vuori Timo jäsen

Värri Helena varajäsen

Leila Tolin sihteeri

Poissa: Ilari Rantakari, Tuula Sääksi

1. Kokouksen avaus

Puheenjohtaja avasi kokouksen.

1. Kokouksen laillisuus ja päätösvaltaisuus

Seurakuntaneuvoston ohjesäännön (OS 2§) mukaan kokouskutsu ja luettelo kokouksessa käsiteltävistä asioista on toimitettava seurakuntaneuvoston jäsenille viimeistään viittä päivää ennen kokousta. Kokouskutsu sekä esityslista liitteineen on lähetetty seurakuntaneuvoston jäsenille 27.10.2015.

Kirkkolain (KL 7:4) mukaan seurakunnan toimielin on päätösvaltainen, kun enemmän kuin puolet jäsenistä on saapuvilla.

Esitys: Todetaan kokouksen laillisuus ja päätösvaltaisuus.

Päätös: Esityksen mukaan.

1. Pöytäkirjan tarkastajien valinta

Seurakuntaneuvoston pöytäkirjantarkastajat valitaan aakkosjärjestyksessä vuorollaan. Pöytäkirjan tarkastajat toimivat tarvittaessa ääntenlaskijoina sekä vastaavat yhdessä kokouksen iltahartaudesta.

Esitys: Valitaan pöytäkirjan tarkastajiksi Anita Liimatainen ja Teijo Mathlin.

Päätös: Esityksen mukaan.

1. Esityslistan hyväksyminen

Esitys: Seurakuntaneuvosto hyväksyy esityslistan.

Päätös: Esityksen mukaan.

1. Ilmoitusasiat

Seurakuntaneuvoston pöytäkirja 8/2015 (liite 1)

Hakavuoren kirkon 1- v. katselmus pidettiin 13.10.2015. Takuuaika on kaksi vuotta, joten loppukatselmus pidetään vuoden päästä. Kirkkoherra kertoo katselmuksen tuloksista.

Seurakuntaneuvoston jäsenille lähetettiin 13.10.2015 Helsingin hiippakunnan lakimiesasessorin lähettämä infokirje kirkolliskokousedustajien ja hiippakuntavaltuuston jäsenten vaalista, joka toimitetaan tiistaina 9.2.2016. Kirkolliskokoukseen valitaan Helsingin hiippakunnasta kahdeksan maallikkoedustajaa ja neljä pappisedustajaa. Hiippakuntavaltuustoon valitaan 14 maallikkojäsentä ja seitsemän pappisjäsentä. Ehdokasasettelu päättyy maanantaina 16.11.2015.

Esitys: Seurakuntaneuvosto merkitsee ilmoitusasiat tiedoksi.

Käsittely: Puheenjohtaja kertoi Hakavuoren kirkon 1-v.katselmuksesta. Huomiota on kiinnitetty ilmastointiin. Putkia on siivottu ja erilaista säätämistä ilmastoinnin tehoon suoritettu. Talon alapohjan on epäilty pysyvän kosteana siksi, koska talo on rakennettu kalliolle, joka kerää luonnostaan vettä koloihinsa. Tutkitaan, onko pumppausmenetelmästä hyötyä tähän ongelmaan.

Sisävalaistus on ajastettu pysymään päällä klo 21 saakka.

Päätös: Merkittiin tiedoksi.

1. Ystävyysseurakuntatyön tilannekatsaus

Seurakuntaneuvosto keskusteli 2.2.2015 kokouksessaan ystävyysseurakuntiemme kanssa tehtävästä yhteistyöstä. Haagan seurakunnalla on kaksi ystävyysseurakuntaa Virossa, Jôelähtmen

seurakunta ja Haapsalun seurakunta. Lisäksi on pidetty rovastikuntatasolla

yllä Sortavala-yhteistyötä. Menneinä vuosikymmeninä Haagan seurakunnan ja ystävyysseurakuntien välinen yhteistyö on ollut vilkasta. Todettiin, että tällä hetkellä seurakunnassa ei ole toimivaa ystävyysseurakuntatiimiä tai -työryhmää.

Seurakuntaneuvosto perusti työryhmän, jonka tarkoituksena oli selvittää ystävyysseurakuntatyön tavoitteita ja mahdollisuuksia. Työryhmään nimettiin Timo Nikunen, Ilari Rantakari ja Samuli Suolanen. Työryhmälle annettiin valtuudet kutsua ryhmään tarpeen vaatiessa lisää jäseniä. Työryhmän oli määrä tehdä selvitys, jossa kartoitetaan ystävyysseurakuntien sekä Sortavala-yhteistyön toiveet ja mahdollisuudet.

Esitys: Seurakuntaneuvosto kuulee ystävyysseurakuntatyön työryhmän selvityksen ja käy asiasta keskustelun.

Käsittely: Selvitystyöryhmän jäsen Samuli Suolanen kertoi, että on ollut estynyt osallistumaan työryhmätyöskentelyyn sekä Sortavala-vierailuun.

Esitettiin, että asia siirretään seuraavaan kokoukseen, jos työryhmän jäsenistä Ilari Rantakari tai Timo Nikunen ovat tuolloin paikalla kertomassa selvitystyön linjausehdotuksia.

Päätös: Asia siirretään seuraavaan seurakuntaneuvoston kokoukseen.

1. Nuorisotyöntekijän anomus osittaisesta hoitovapaasta

Nuorisotyöntekijä Jenni Surakka anoo (liite 2) 40% hoitovapaata ajalle 3.1.2016 - 1.1.2017. Työajan lyhennys on pääsääntöisesti tarkoitus toteuttaa kolmipäiväisellä työviikolla.

Toimenhaltijan perhevapaista on voimassa, mitä työsopimuslain (55/2001) 4 luvussa säädetään. Työntekijä, joka on ollut saman työnantajan työssä yhteensä vähintään kuusi kuukautta viimeksi kuluneiden 12 kuukauden aikana, voi saada lapsensa tai muun hänen taloudessaan vakituisesti asuvan lapsen hoitamiseksi osittaista hoitovapaata siihen saakka, kun perusopetuksessa olevan lapsen toinen lukuvuosi päättyy.

Työntekijän on tehtävä työnantajalle esitys osittaisesta hoitovapaasta viimeistään kaksi kuukautta ennen vapaan alkamista. (29.6.2006/533)

Työnantaja ja työntekijä sopivat osittaisesta hoitovapaasta ja sen yksityiskohtaisista järjestelyistä haluamallaan tavalla. Työnantaja voi kieltäytyä sopimasta vapaasta tai antamasta sitä vain, jos vapaasta aiheutuu työpaikan tuotanto- tai palvelutoiminnalle vakavaa haittaa, jota ei voida välttää kohtuullisilla työn järjestelyillä. Työnantajan on esitettävä työntekijälle selvitys kieltäytymisensä perusteena olevista seikoista.

Esitys: Seurakuntaneuvosto myöntää nuorisotyöntekijä Jenni Surakalle 40% hoitovapaan ajalle 3.1.2016 - 1.1.2017.

Päätös: Esityksen mukaan.

1. Vuoden 2016 kolehtisuunnitelman vahvistaminen

Kirkkojärjestyksen 2 luvun 8 §:n mukaan kirkkoneuvosto tai seurakuntaneuvosto vahvistaa suunnitelman niistä päiväjumalanpalveluksissa kannettavista kolehdeista, joista ei ole määrätty kirkkolain 22 luvun 2 §:n 1 momentin 9 kohdan mukaisesti. Mainitussa kirkkolain kohdassa säädetään, että kirkkohallituksen tehtävänä on määrätä, mihin yleisiin tarkoituksiin kolehteja on päiväjumalanpalveluksissa kannettava.

Kirkkohallitus määrää suuresta osasta tulevan kirkkovuoden pyhäpäivinä. Seurakuntaneuvoston tehtävänä on päättää niistä kolehdeista, joista ei ole kiertokirjeellä määrätty. Kokouksessaan 5.10.2015 seurakuntaneuvosto antoi vuoden 2016 kolehtiesityksen kirkkoherran valmisteltaksi. Aiempien vuosien mukaisesti vapaista kolehdeista on osoitettu 5 kpl yhteisvastuukeräykselle, 6 kpl oman seurakunnan diakoniatyölle, 7 kpl omille nimikkoläheteille tai lähetyskohteisiin sekä yksi kolehti molemmille Viron ystävyysseurakunnillemme. Kirkkoherran laatima kolehtiesitys on liitteenä (liite 3).

Esitys: Seurakuntaneuvosto vahvistaa vuoden 2016 kolehtisuunnitelman esityksen mukaan.

Käsittely: Sovittiin, että lähetyksen vastuuryhmä määrittelee ensi vuoden osalta, miten sunnuntait jakautuvat eri nimikkokohteiden kesken.

Päätös: Esityksen mukaan.

1. Vuoden 2016 koulutussuunnitelman hyväksyminen

Haagan seurakunnan henkilöstön koulutussuunnitelma vuodelle 2016 perustuu tiimeissä käytyihin keskusteluihin, joilla on pyritty siihen, että seurakunnan tarpeet tulisivat henkilöstökoulutuksessa ensisijaisesti otetuiksi huomioon.

Helsingin seurakuntayhtymän henkilöstön kehittämissuunnitelman (liite 4) mukaan voi koulutuksen toteuttamiseksi talousarviossa oleva määräraha olla vuosittain maksimissaan 2,0 % seurakunnan palkkakustannuksista. Työntekijällä voi olla koulutuspäiviä ilman erityisperusteluja olla 20 pv / työntekijä / kolmivuotiskausi.

Koulutuspäivien lisäksi työntekijällä voi olla työalaan kuuluvia neuvottelupäiviä sekä Helsingin seurakuntayhtymän järjestämää yhteistä koulutusta (mm. turvakoulutus). Neuvottelupäivien kustannukset on kirjattu kunkin työalan omalle kustannuspaikalle. Koulutuspäivien kustannukset on kirjattu seurakuntaneuvoston omalle kustannuspaikalle. Henkilöstön koko kehittämissuunnitelman (koulutuspäivät, neuvottelupäivät, yhtymän tarjoama koulutus) kokonaiskustannus on 16 051 € (liite 5). Tämä kustannus on TTS 2016 mukainen.

Esitys: Hyväksytään Haagan seurakunnan koulutussuunnitelma vuodelle 2016.

Käsittely: Keskustelussa korostettiin toimintakulttuurin muutoksesta aiheutuvaa muutosta, jonka tulee näkyä myös koulutussuunnitelmassa..

Päätös: Esityksen mukaan.

1. Helsingin seurakuntien ja seurakuntayhtymän toimintakulttuurin muutos

Yhteinen kirkkoneuvosto päätti kokouksessaan 8. lokakuuta pyytää seurakuntaneuvostoja, yhteistyötoimikuntaa ja henkilöstöryhmiä antamaan palautteen toimintakulttuurin muutoshankkeen väliraporteista marraskuun loppuun mennessä. Lisäksi yhteinen kirkkoneuvosto päätti pyytää seurakuntaneuvostoja laatimaan seurakunnan kustannustason 15 prosentin sopeutussuunnitelman vuosille 2016 - 2018 ja pyysi vastaavan sopeuttamissuunnitelman seurakuntayhtymän yksiköiltä.

Seurakuntaneuvosto toteuttaa palautetyöskentelyn kahdessa osassa seuraavasti:

1. Seurakuntaneuvoston varapuheenjohtaja Hanna Mithiku johtaa työskentelyn toimintakulttuurin muutoshankkeen projektiryhmien väliraporttien palautteen annosta. Väliraportit ovat esityslistan liitteinä (liitteet 6-14).
2. Seurakuntaneuvoston puheenjohtaja johtaa työskentelyn, jossa pohditaan seurakunnan talouden sopeutussuunnitelmaa vuosille 2016 -2018. Liitteenä on vt. seurakuntayhtymän johtajan Pentti Miettisen kirje (liite 15), josta käy ilmi, että 15 prosentin kustannustason säästö tulisi tehdä pelkästään palkka- ja toimintamäärärahasta (ei siis tilarahasta). Sen lisäksi tulisi tehdä suunnitelma toimitilojen ulkoisten kustannusten 15 prosentin leikkaamisesta.

Seurakuntien palkka- ja toimintamäärärahat vuosille 2016 - 2018 on liitteenä (liite 16).

Toimenpide-ehdotukset keskustelun ja palautteen pohjaksi on liitteenä (liite 17).

Esitys: Seurakuntaneuvosto käy keskustelun ja antaa toimintakulttuurin muutoshankkeista palautteen.

Käsittely: 1. Mihin suuntaan halutaan kirkkoa kehittää? Varat ja väki vähenevät ja tarvittaisiin 15 % suunnan tarkastus. Kahdeksalta eri projektiryhmältä on pyydetty ajatuksia, mielikuvia, näkökulmia periaatteella ”kaikki pöydälle auki.” Hanna Mithiku johdatti väliraporttien pohjalta ryhmätyöskentelyyn.

Johtopäätökset palautteen antamiseksi:

HENKILÖSTÖ, YHTYMÄN JA SEURAKUNTIEN TYÖNJAKO

* yhden työnantajan mallissa pysyvyys kärsii, omat työntekijät ovat tärkeitä, hyötyä ehkä sairastapauksissa, rekrytointikielto on keinona liian jyrkkä, tarveharkinta parempi
* taloushallinto yhtymässä, päällekkäistä byrokratiaa tulisi välttää, yhteiset isot linjat, strategiat yhtymällä ja hiippakunnalla – seurakunnassa sovellus paikalliselle tasolle, yhteisen seurakuntatyön tehtäviä voitaisiin siirtää seurakuntiin esim. kuurojen työ Haagaan

HANKINNAT

* asiantuntijaryhmä hoitamaan kilpailutuksia, seurakuntien toistuvat ja suuremmat hankinnat kilpailutuksen piiriin, hankitaan keskitetysti, pienemmät hankinnat yksiköissä

LISÄTUOTTO

* liiketoiminta sopii huonosti kirkolle, jos on pakko, niin kirkkoon kuulumattomille maksu, investointilainaa voidaan harkita, jos lahjoituksia kerätään, täytyy se tehdä erittäin hienovaraisesti

TOIMITILAT

* tiloista päättää YKN seurakuntaneuvoston kuulemisen jälkeen, ovatko osaluopumiset mahdollisia, missä kunnossa tilat ovat, tilojen todelliset kustannukset, onko tontin tai sen osan myyminen mahdollista, seurakunnissa arvioitava, miten tiloista luopuminen vaikuttaa toimintaan

VIESTINTÄ JA PÄÄKAUPUNKISEUDUN YHTEISTYÖ

* selkeät viestintäkanavat, jotka on mietitty kohderyhmä mukaan, tavoitettavuus, tiedotuksen selkeys ja ajoitus, kaikilla työntekijöillä valmiudet käyttää sosiaalista mediaa, viestintä myös ulos kirkon ”omista medioista” esim. suosituille blogialustoille, pääkaupunkiseudulla liikkuvuus, yhteistä viestintää

2. Toimeksiannon pohjalta puheenjohtaja oli laatinut liitteenä olevat vaihtoehdot A-D talouden sopeutussuunnitelman eteenpäin saattamiseksi.

Puheenjohtaja esitteli eri vaihtoehdot. Keskustelun jälkeen todettiin, että vaihtoehto A vastaa toimeksiantoa, mutta ei ole ongelmaton.

Sopeuttamiseen tehtyjä lisähuomioita: ei irtisanomisia, tarvitaan pian toimiva henkilöpankki, työntekijän siirtyminen omasta tahdosta toiseen seurakuntaan nähtävä positiivisena kehityssuuntana, halpaa lainaa talojen rakentamiseen ja vuokraustoiminta.

Päätös: Puheenjohtaja kokoaa palautteen sekä seurakuntaneuvoston että työntekijöiden antamien näkemysten perusteella. Sopeuttamissuunnitelman toimenpide-ehdotukseksi todetaan, että vaihtoehto A vastaa toimeksiantoa. Väliraporteista laadittu palaute ja sopeutussuunnitelmaesitys tuodaan tiedoksi joulukuun seurakuntaneuvoston kokoukseen.

1. Lausunto Helsingin seurakuntayhtymän talous- ja toimintasuunnitelmasta vuodelle 2016

Yhteinen kirkkoneuvosto on kokouksessaan 22.10.2015 hyväksynyt yhteiselle kirkkovaltuustolle lähetettäväksi Helsingin seurakuntayhtymän toiminta- ja taloussuunnitelman 2016 - 2018 ja vuoden 2016 talousarvion. Seurakunnilta on pyydetty ehdotuksesta lausunnot, jotka tulee toimittaa seurakuntayhtymän kirjaamoon 13.11.2015 mennessä. Ehdotus Haagan seurakunnan lausunnoksi liitteenä (liite 18).

Esitys: Seurakuntaneuvosto hyväksyy liitteenä olevan lausunnon.

Päätös: Esityksen mukaan.

1. Seurakuntaneuvoston kokousaikataulu kevät 2016

Seurakuntaneuvosto on yleensä kokoontunut kuukauden ensimmäisenä maanantaina. Tämä on aiheuttanut toisinaan kiirettä asioiden käsittelemisessä, jos seurakuntayhtymä, YKN tai YKV on pyytänyt seurakuntaneuvostoilta lausuntoa kuun loppuun mennessä ja antanut pyynnön edellisen kuun loppupuolella.

Liitteenä on esitys seurakuntaneuvoston kevään 2016 kokousaikatauluksi. Kokoukset ovat pääsääntöisesti kuukauden puolivälissä (liite 19).

Esitys: Seurakuntaneuvosto hyväksyy kevään 2016 kokousaikataulun..

Päätös: Esityksen mukaan.

1. Muut asiat

Ei ollut.

1. Kokouksen päättäminen ja valitusosoitus

Puheenjohtaja päätti kokouksen ja antoi valitusosoituksen.

Kokouksen puolesta

Marja Heltelä Leila Tolin puheenjohtaja sihteeri

Anita Liimatainen Teijo Mathlin